Nick Cave i ny film: Raser mot pressen etter sønnens dødsfall
ARTIKKELEN ER OVER TRE ÅR GAMMEL Den australske rocklegenden Nick Cave (58) og hans familie ble rammet på verst tenkelig vis da den ene av hans to tvillingsønner falt 18 meter og døde i juli 2015. Les også: – Han var vår vakre, glade og kjærlige gutt Tragedien skjedde nær parets hjem i Brighton. Det ble senere rapportert at Arthur hadde tatt LSD for første gang i forkant av ulykken. For å slippe å møte journalister i forbindelse med promotering av sin nye plate, snakker Cave ut i dokumentarfilmen «One More Time With Feeling», som vises på kino verden rundt torsdag kveld. Så du denne? Besøkte stedet der sønnen døde Pressen fikk mandag kveld se den på filmfestivalen i Venezia – og rapporterer om en sterk opplevelse. The Guardian forteller at filmen kretser tungt rundt Caves forvirring, smerte og sorg. Anmelderen beskriver også en scene hvor artisten eksploderer i raseri over hvordan pressen omtalte dødsfallet. – Tanken på promotering gjorde ham uvel, sier regissør Andrew Dominik ifølge The Guardian. – Dette var en måte å snakke om det på, men med en trygghet i å gjøre det med noen han kjenner.Regissøren forklarer at Cave håndterer sorgen ved å jobbe. Men han tror ikke at hverken filmen eller de nye sangene er til stor hjelp. – Muligens midlertidig. Men dette er en så stor greie at man ikke engang får armene rundt det, mener Dominik. Filmen får karakter fire av fem i ovennevnte avis. Det samme gir London Evening Standard, som røper flere detaljer. Blant annet hva Cave tenker om at folk kondolerer med «selvfølgeligheter» av typen «han lever videre i hjertet mitt». – Han er i hjertet mitt, men han lever ikke i det hele tatt, sier artisten. Avisen beskriver også låtene fra albumet «Skeleton Tree» som bevegende og sørgmodige. – Det er noe ved sangenes nakne vesen som har Arthur i seg hele veien gjennom, sier Cave i filmen.
Snakker for første gang om 15 år gamle Arthurs tragiske bortgang.